Case ID: 1167330
Sentence 3: İddiaçı2 barəsində istintaq olunmuş ********* saylı cinayət işinin materiallarından görünür ki, “Mercedes ML-350” minik markalı, ** GT *** dövlət qeydiyyat nişanlı nəqliyyat vasitəsinin üzərinə həbs qoyularkən tam işlək və saz vəziyyətdə olmuş və nəqliyyat vasitəsinin bu vəziyyəti ilə bağlı həmin dövrdə bazar qiyməti 28 500 (iyirmi səkkiz min beş yüz) manat olaraq qiymətləndirilmişdir.Müəyyən edilmiş texniki nasazlıqlar və aşkar olunmuş cızıq-batıqlardan sonra bu nəqliyyat vasitəsinin bu günə olan real satış qiyməti 12000-13000 manat olaraq qiymətləndirilmişdir.Yaranmış kəskin qiymət fərqi nəqliyyat vasitəsinin aşınması (amortizasiyası) ilə əlaqədar olmuş və mövcud qüsurlar xx xxxx 2017-ci il tarixdən xx xxxx 2019-cu il tarixədək olan müddət ərzində nəqliyyat vasitəsinin nəzarətsiz və istifadəsiz qalması nəticəsində yaranmışdır.Eləcə də nəqliyyat vasitəsi İddiaçı2 alındıqdan sonra istər mülkiyyətçinin, istərsə də onun ailə üzvlərinin nəzarətindən kənarda saxlanılmış və bu nəqliyyat vasitəsinin alınması ilə bağlı istintaq orqanı tərəfindən protokol tərtib edilməmişdir.Eyni zamanda “xxxxxxxxxxxxxxxx” MMC-nin xx xxxxxx 2018-ci il tarixli, 98/2018 saylı məktubunun mətninə daxil edilmiş məlumatlardan görünür ki, “Mercedes ML-350” minik markalı, ** GT *** dövlət qeydiyyat nişanlı nəqliyyat vasitəsi xx xxx 2017-ci il tarixdən etibarən bu şirkətin zirzəmisində yerləşən avtodayanacaqda saxlanılmış, Vergilər Nazirliyi yanında VCİAD-in istintaq idarəsinin böyük müstəntiqi Coşqun Bayramov isə xx xxxxxx 2017-ci il tarixli ********* saylı məktubla nəqliyyat vasitəsinin sənəd və açarını Yasamal rayon İcra Şöbəsinin rəis müavini cənab Anar Əhmədova təqdim edərək avtomobilin dövlət balansında olan dayanacaqda saxlanılmasını xahiş etmişdir.X14 bu xahişinə baxmayaraq, Yasamal rayon İcra Şöbəsi tərəfindən nəqliyyat vasitəsinin yeri dəyişdirilməmiş və xx xxx 2017-ci il tarixdən xx xxxx 2019-cu il tarixədək olan müddət ərzində sözügedən nəqliyyat vasitəsi “xxxxxxxxxxxxxxxx” MMC-nin zirzəmisində yerləşən avto-dayanacaqda saxlanılmışdır.